सीकर। संसाधनों व ठोस प्लानिंग के अभाव में पिछले साल सीकर व लक्ष्मणगढ़ में हुई भारी बारिश में सेना बुलानी पडी़ थी। कई इलाकों में मकान धरा शाही हो गए थे। इस साल भी अगर कोई आपदा आती है तो प्रशासन के पास कोई इंतजाम नहीं है। क्योंकि, जिले को आपदा से बचाने के लिए प्रशासन 12 साल पुराने प्लान पर तैयारी कर रहा है। यह प्लान जब बना उस वक्त आबादी 22 लाख थी। अब आबादी 27 लाख को पार कर चुकी है। उस दरमियान जिले के कई इलाकों में खाली जगह थी, वहां अब बड़ी बिल्डिंगें भी बन चुकी है।
यहां पर जो कुछ प्राकृतिक संसाधन मौजूद थे, उनकी संख्या भी आधी रह गई है। सोमवार को आपदा प्रबंधन को लेकर हुई बैठक में कलेक्टर ने अधिकारियों को तैयारी करने के निर्देश तो दिए है लेकिन जिला मुख्यालय पर बचाव के लिए दो बांस व कुछ अन्य सामान रखे हुए हैं। 2001 में बनाया गया यह आपदा प्रबंधन प्लान वेबसाइट पर है। कंट्रोल रूम, प्रशासनिक अधिकारियों, नेताओं के दूरभाष नंबर पांच डिजिट के हैं, जबकि छह डिजिट हुए ही काफी समय बीत चुका है।
आप कहां कर सकते हैं आपदा प्रबंधन और बाढ़ से संबंधित सूचनाएं जानने के लिए आगे की स्लाइड्स क्लिक करें
hin_Deva hin_Deva hin_Deva